ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
বর্জ্য মুক্ত শহর গুলির জন্য সামাজিক উদ্যোগ : স্বচ্ছ ভারত অভিযান গ্রামীন-২ এর ব্যবস্থাপনায় মহিলা উদ্যোক্তাদের উৎসাহিত করতে জাতীয় সম্মেলন
সম্মেলনে বর্জ্যমুক্ত শহর গুলির জন্য জাতীয় সক্ষমতা তৈরির রুপরেখা'র সূচনা করা হয়েছে
নতুন দিল্লি, ০৫ মার্চ, ২০২২
স্বচ্ছ ভারত অভিযান- গ্রামীণ-২ এর ব্যবস্থাপনায় আবাসন ও নগরোন্নয়ন মন্ত্রকের অধীনে 'বর্জ্য মুক্ত শহরগুলির জন্য সামাজিক উদ্যোগ: বর্জ্য ব্যবস্থাপনায় মহিলা উদ্যোক্তাদের উৎসাহিত করা'- শীর্ষক এক জাতীয় সম্মেলনের আয়োজন করা হয়। ছত্রিশগড় সরকারের সহযোগিতায় রায়পুরে আন্তর্জাতিক নারী দিবসের প্রাক্কালে এই সম্মেলন অনুষ্ঠিত হয়। সম্মেলনে ১৯ টি রাজ্যের পদস্থ সরকারি আধিকারিকরা ছাড়াও প্রায় একশ জন প্রতিনিধি বিশেষ করে বর্জ্য ব্যবস্থাপনার সঙ্গে যুক্ত মহিলা প্রতিনিধিরা যোগ দেন। অনুষ্ঠানে ছত্রিশগড়ের নগরোন্নয়ন মন্ত্রী শ্রী শিবকুমার দাহরিয়া সহ রায়পুর মিউনিসিপাল কর্পোরেশনের মেয়র শ্রী আইজাজ ধীবর, স্বচ্ছ ভারত অভিযানের সচিব শ্রী মনোজ যোশী, ছত্রিশগড়ের মুখ্য সচিব শ্রী অমিতাভ জৈন সহ বিশিষ্ট ব্যক্তিরা উপস্থিত ছিলেন।
এই অনুষ্ঠানে প্রায় একশ জন 'স্বচ্ছতা দিদি' এবং ছত্রিশগড়ের বিভিন্ন স্থান থেকে আগত মহিলা স্বনিযুক্তি গোষ্ঠীর সদস্যরা উপস্থিত ছিলেন। এদিনের অনুষ্ঠান ভার্চুয়াল মোডে দেখার জন্য গোটা শহর জুড়ে প্রায় লক্ষাধিক দর্শক উপস্থিত ছিলেন।
রাজ্যের মন্ত্রী শ্রী শিবকুমার দাহরিয়া তাঁর বক্তৃতায় উল্লেখ করেন যে, স্বচ্ছতা দিদিরা মূলত বর্জ্য ব্যবস্থাপনা সম্পর্কে সঠিক পরিবর্তন আনার লক্ষ্যে নাগরিকদের মধ্যে সচেতনতা বৃদ্ধির কাজ করে গেছেন। এরই ফলস্বরূপ স্বচ্ছ ভারত অভিযান-এর অধীনে গত তিন বছর ধরে ছত্রিশগড় দেশের সবচেয়ে পরিচ্ছন্ন শহর হিসেবে চিহ্নিত হয়েছে।
রায়পুরের মেয়র বর্জ্য ব্যবস্থাপনায় 'বর্তন ব্যাঙ্ক' স্হাপনের মতো প্রচেষ্টার কথা উল্লেখ করে বলেন যে, রায়পুরের সাফাই কর্মীরা যে অসামান্য কাজ করেছেন তা উল্লেখযোগ্য। অতিমারির সময়ও তাঁরা তাঁদের নিয়মিত কাজকর্মের বাইরে গিয়ে সংক্রমিত পরিবারগুলির পাশে গিয়ে দাঁড়িয়েছেন।
অনুষ্ঠানে নগরোন্নয়ন মন্ত্রকের সচিব জানান যে, বর্জ্য ব্যবস্থাপনায় ছত্তিশগড় মডেল দেশের সমস্ত শহর গুলির অনুকরণ করা উচিত।
সম্মেলনে বর্জ্য মুক্ত শহর গুলির জন্য স্বচ্ছ ভারত অভিযান-২ এর মাধ্যমে জাতীয় সক্ষমতা তৈরির রূপরেখার সূচনা করা হয়। এই ধরনের ব্যবস্থাপনা যথেষ্ট কার্যকর হবে বলে মনে করা হচ্ছে।
CG/ SB
(Visitor Counter : 121
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭৪ কোটি ২৫ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ৬২ লক্ষেরও বেশি টিকার ডোজ রয়েছে এবং আরও ১ কোটি ৮০ লক্ষ ডোজ সরবরাহ করা হবে
নয়াদিল্লি, ১৫ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭৪ কোটি ২৫ লক্ষ ৯৫ হাজার ৮৭৫টি টিকার ডোজ সরবরাহ করা হয়েছে। এছাড়াও, ১ কোটি ৮০ লক্ষ ৮৩ হাজার ডোজ শীঘ্রই সরবরাহ করা হবে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৬২ লক্ষ ৭৫ হাজার ৯৫৫টি ডোজ হাতে রয়েছে।
CG/BD/SB
(Visitor Counter : 129
কৃষিমন্ত্রক
পিএম কিষাণ প্রকল্পে লকডাউনের মধ্যে ৮.৮৯ কোটি কৃষক পরিবারের জন্য ১৭,৭৯৩ কোটি টাকা বন্টন
নতুন দিল্লি, ২০ এপ্রিল, ২০২০
লকডাউনের সময় তৃণমূল স্তরে কৃষক এবং কৃষিকাজের সুবিধের জন্য কৃষি ও কৃষক কল্যাণ দপ্তর, বেশ কিছু পদক্ষেপ গ্রহণ করেছে। এর মধ্যে রয়েছেঃ-
১) প্রধানমন্ত্রী কিষাণ সম্মান নিধি  প্রকল্পের আওতায় ২৪ মার্চ থেকে আজ পর্যন্ত মোট ১৭,৭৯৩ কোটি টাকা বন্টন করা হয়েছে। এর ফলে ৮ কোটি ৮৯ লক্ষ কৃষক পরিবার উপকৃত হয়েছেন।
২) কোভিড–১৯ মহামারীর কারণে সৃষ্ট পরিস্থিতিতে খাদ্যসুরক্ষা নিশ্চিত করতে সরকার, প্রধানমন্ত্রী গরীব কল্যাণ যোজনা –এর আওতায় ডালশস্য দেওয়ার সিদ্ধান্ত নিয়েছিল। রাজ্য এবং কেন্দ্রশাসিত অঞ্চলগুলিতে ১,০৭,০০৭.৮৫ মেট্রিকটন ডালশস্য পাঠানো হয়েছে।
পিএমজিকেওয়াই প্রকল্পে আন্দামান ও নিকোবর দ্বীপপুঞ্জ, অন্ধ্রপ্রদেশ, চন্ডীগড়, ছত্তিশগড়, দমন ও দিউ, গোয়া এবং গুজরাটে এই ডাল বন্টনের কাজ শুরু হয়ে গেছে। মধ্যপ্রদেশ, পঞ্জাব, রাজস্থান, তেলেঙ্গানা, পশ্চিমবঙ্গ, উত্তরপ্রদেশ এবং দিল্লি ইতিমধ্যেই ডাল পেয়ে গেছে। খুব শীঘ্রই এই রাজ্যগুলি বন্টনের কাজ শুরু করবে।
৩৬টি রাজ্য ও কেন্দ্রশাসিত অঞ্চলের ১৯ কোটি ৫০ লক্ষ পরিবার পিএমজিকেওয়াই-এর আওতায় ডাল বন্টনের ফলে উপকৃত হবে।
(CG/CB/SFS
স্বরাষ্ট্র মন্ত্রক
আফগানিস্তান ও পাকিস্তান থেকে আসা উদ্বাস্তুদের নাগরিকত্ব প্রদান
নয়াদিল্লি, ১১ ডিসেম্বর, ২০১৯
কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই রাজ্যসভায় আজ এক প্রশ্নের লিখিত জবাবে জানিয়েছেন ২০১৬ থেকে ২০১৮- এই তিন বছরে ৩৯১জন আফগানি ও ১৫৯৫ জন পাকিস্হানি উদ্বাস্তুকে ভারতের নাগরিকত্ব দেওয়া হয়েছে। তিনি আরও জানান, চলতি বছর ৬ই ডিসেম্বর পর্যন্ত ৪০ জন আফগানি ও ৭১২জন পাকিস্হানি উদ্বাস্তুকে ভারতীয় নাগরিকত্ব দেওয়া হয়েছে।
শ্রী রাই জানান, ২০১৮ সাল থেকে আফগানিস্তান, পাকিস্তান ও বাংলাদেশ থেকে আসা শিখ, হিন্দু, বৌদ্ধ, জৈন, পার্শি এবং খ্রীষ্টান সংখ্যালঘু অধিবাসীদের নাগরিকত্ব বিষয়ক তথ্য অনলাইনের মাধ্যমে জানা যাবে। এই তথ্য অনুযায়ী এই সময়ের মধ্যে আফগানিস্তান ও পাকিস্তান থেকে আসা ৯২৭ জন শিখ ও হিন্দুকে ভারতের নাগরিকত্ব দেওয়া হয়েছে।
SSS/CB/NS
(Visitor Counter : 54
প্রধানমন্ত্রীরদপ্তর
প্রধানমন্ত্রী আন্তর্জাতিক নারী দিবসে নারী শক্তিকে অভিবাদন জানিয়েছেন
নয়াদিল্লী, ৮ মার্চ, ২০২১
প্রধানমন্ত্রী শ্রী নরেন্দ্র মোদী আন্তর্জাতিক নারী দিবসে অদম্য নারী শক্তিকে অভিবাদন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘আমাদের অদম্য #NariShakti -কে আন্তর্জাতিক নারী দিবসে অভিবাদন জানাই! আমাদের দেশের নারীদের বিভিন্ন সাফল্যে ভারত গর্বিত। বিভিন্ন ক্ষেত্রে নারীদের ক্ষমতায়ণ বৃদ্ধি করার জন্য যে সুযোগ আমাদের সরকার পেয়েছে তার জন্য আমরা সম্মানিত বোধ করছি।’
মহাকাশদপ্তর
তামিলনাড়ুতে রকেট উৎক্ষেপণ কেন্দ্র স্থাপন
নয়াদিল্লি, ২৮ নভেম্বর, ২০১৯
তামিলনাড়ুর কুলাসেকারাপাত্তিনামে রকেট উৎক্ষেপণ কেন্দ্র স্থাপন করার বিষয়টি সরকার বিবেচনা করছে।
রাজ্যসভায় আজ এক প্রশ্নের লিখিত জবাবে একথা জানান কেন্দ্রীয় উত্তর-পূর্বাঞ্চল উন্নয়ন মন্ত্রক , প্রধানমন্ত্রীর দপ্তর, কর্মী, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/SS/DM
(Visitor Counter : 63
বিজ্ঞানওপ্রযুক্তিমন্ত্রক
নির্মাণ কাজে ব্যবহৃত বর্জ্য দ্রব্য দিয়ে তৈরি অধিক শক্তিশালী কম কার্বনযুক্ত ইঁট
নতুন দিল্লি, ১৬ সেপ্টেম্বর, ২০২১
বিজ্ঞানীরা নির্মাণ কাজে ব্যবহৃত বর্জ্য দ্রব্য এবং অ্যালকালি অ্যাক্টিভেটেড বাইন্ডার দিয়ে নতুন প্রযুক্তির ব্যবহার করে এক ধরনের শক্তিশালী ইঁট তৈরি করেছেন। এগুলিকে
কম কার্বনযুক্ত ইঁট বলা হচ্ছে। এই জাতীয় ইঁট পোড়ানোর ক্ষেত্রে উচ্চ তাপমাত্রার প্রয়োজন হবে না। এই ইঁট ব্যবহার করে প্রাচীর নির্মাণের ক্ষেত্রে সিমেন্টেরও প্রয়োজন হবে না।
প্রচলিতভাবে বাড়ি বা প্রাচীর নির্মাণ করার ক্ষেত্রে পোড়ামাটির ইঁট বা ফ্লাই অ্যাশ ইঁট সহ বিভিন্ন ধরনের ইট ব্যবহার করা হয়। এইসব ইট তৈরির সময় প্রচুর পরিমাণে কার্বন ডাই-অক্সাইড নির্গত হয়। ভারতে বছরে ইঁট এবং ব্লক্স মিলিয়ে প্রায় ৯০০ মিলিয়ন টন ব্যবহার করা হয়। এর পাশাপাশি নির্মাণ শিল্পে বছরে আরও ৭০-১০০ মিলিয়ন টন এর প্রয়োজন হয়।
ব্যাঙ্গালোরের ইন্ডিয়ান ইনস্টিটিউট অফ সায়েন্স ভারতের বিজ্ঞান ও প্রযুক্তি দপ্তরের অর্থানুকূল্যে এই ধরনের ইট তৈরির ক্ষেত্রে নতুন প্রযুক্তির উদ্ভাবন করেছে।
তাদের সাহায্য নিয়েই একটি শিল্পোদ্যোগ সংস্থা এই ধরনের কম কার্বনযুক্ত ইঁট আগামী ৬ থেকে ৯ মাসের মধ্যে উৎপাদন করতে শুরু করবে বলে ব্যাঙ্গালোরের ইন্ডিয়ান ইনস্টিটিউট অফ সায়েন্স- এর অধ্যাপক বি ভেঙ্কটরামা রেড্ডি আশা প্রকাশ করেছেন।
CG/ SB
(Visitor Counter : 164
প্রধানমন্ত্রীরদপ্তর
ব্রিকস বিজনেস ফোরাম-এর নেতাদের আলোচনায় প্রধানমন্ত্রীর অংশগ্রহণ
নয়াদিল্লি, ২২ আগস্ট ২০২৩
প্রধানমন্ত্রী শ্রী নরেন্দ্র মোদী ২২ আগস্ট জোহানেসবার্গ-এ ব্রিকস বিজনেস ফোরাম-এর নেতাদের আলোচনায় যোগ দেন।
ব্রিকস বিজনেস ফোরাম-এর আলোচনার বিষয়বস্তু সম্পর্কে নেতাদের জানানো হয়।
ভারতে সামাজিক ও অর্থনৈতিক চ্যালেঞ্জগুলির মোকাবিলায় প্রযুক্তি-নির্ভর সমাধান সহ ব্যবসা সহায়ক পরিবেশ সৃষ্টির লক্ষ্যে যেসব সংস্কারমূলক পদক্ষেপ নেওয়া হচ্ছে, প্রধানমন্ত্রী তা তুলে ধরেন। ভারতের উন্নয়ন যাত্রায় অংশগ্রহণ করতে ব্রিকস গোষ্ঠীভুক্ত দেশগুলির অগ্রণী ব্যবসায়ীদের আহ্বান জানান তিনি।
প্রধানমন্ত্রী বলেন, প্রাণবন্ত ও অন্তর্ভুক্তিমূলক সরবরাহ শৃঙ্খলের গুরুত্ব কতটা, কোভিড তা আমাদের বুঝিয়ে দিয়েছে। এই সরবরাহ শৃঙ্খল গড়ে তুলতে পারস্পরিক আস্থা ও স্বচ্ছতার ওপর গুরুত্ব দেন তিনি।
প্রধানমন্ত্রী বলেন, ব্রিকস গোষ্ঠীভুক্ত দেশগুলি সম্মিলিতভাবে বিশ্বকল্যাণ, বিশেষত দক্ষিণ গোলার্ধের দেশগুলির কল্যাণে উল্লেখযোগ্য অবদান রাখতে পারে।
AC/SD/DM/
(
রেলমন্ত্রক
ভারতীয় রেলের আধুনিকীকরণ
নয়াদিল্লি, ২৭ নভেম্বর, ২০১৯
২০১৯-২০-র কেন্দ্রীয় বাজেটে ধরা হয়েছিল ২০১৮-৩০-এর মধ্যে রেল পরিকাঠামোর জন্য ৫০ লক্ষ কোটি টাকা লগ্নির প্রয়োজন। রেল প্রকল্পগুলি রাজ্য বা কেন্দ্রশাসিত অঞ্চল হিসেবে বিবেচনা করা হয় না।
রেলের লগ্নির ব্যবস্থা করা হয় বাজেট এবং বাজেট বহির্ভূত উৎস থেকে। সেটা আর্থিক সংস্থাগত হতে পারে বা সরকারি-বেসরকারি অংশীদারিত্বে হতে পারে।
আদর্শ রেল স্টেশন উন্নয়ন কর্মসূচিতে গোটা দেশের ১,২৫০টি স্টেশনকে উন্নয়নের জন্য চিহ্নিত করা হয়েছে।
এর জন্য পরিবেশ-বান্ধব প্রযুক্তি ব্যবহার করা হবে যেমন – সৌরবিদ্যুৎ ও বায়ুবিদ্যুতের ব্যবহার – বর্তমানে ভারতীয় রেল ২০২ মেগাওয়াট পুনর্নবীকরণযোগ্য বিদ্যুৎ ব্যবহার করে; ১০০ শতাংশ রেল স্টেশন, পরিষেবা ভবনে এলইডি আলো ব্যবহার করা হয়। আবাসনগুলির ৮৯ শতাংশতেই এলইডি আলোর ব্যবস্থা করা হয়েছে; ৬৪ হাজার যাত্রী কামরায় ২ লক্ষ ৩০ হাজারের মতো বায়ো-টয়লেট বসানো হয়েছে এবং বায়ো-ডিজেলের সঙ্গে হাইস্পিড ডিজেল মেশানো হচ্ছে।
রেলের ক্ষতি কমাতে যে ব্যবস্থাগুলি নেওয়া হয়েছে সেগুলি হল – লম্বা এবং ভারী ট্রেনের কার্যকারিতা বৃদ্ধি; টিকিট-বাবদ আয় ছাড়াও অন্যান্যভাবে আয় বৃদ্ধির চিন্তা এবং রেল ল্যান্ড ডেভেলপমেন্ট অথরিটির মাধ্যমে পড়ে থাকা জমির বাণিজ্যিকীকরণ।
লোকসভায় আজ এক প্রশ্নের লিখিত জবাবে একথা জানান রেল মন্ত্রী শ্রী পীযূষ গোয়েল।
CG/AP/DM
(Visitor Counter : 25
বিজ্ঞানওপ্রযুক্তিমন্ত্রক
কোভিড-১৯ মহামারীর সময় জ্ঞান ভিত্তিক প্রতিষ্ঠানগুলি বিজ্ঞান ও প্রযুক্তিকে কাজে লাগিয়ে আর্থসামাজিক পুনরুজ্জীবনে উদ্যোগ নিচ্ছে
নতুন দিল্লি, ১৩ মে, ২০২০
দেশের জ্ঞান ভিত্তিক প্রতিষ্ঠানগুলি বিজ্ঞান সচেতনতা মূলক সামাজিক দায়বদ্ধতার অঙ্গ হিসেবে মুদ্রণ, বৈদ্যুতিন এবং সামাজিক মাধ্যমগুলিকে কাজে লাগিয়ে কোভিড-১৯-এর বিষয়ে সচেতনতা প্রচার শুরু করেছে। উদ্দেশ্য হল, কোভিড-১৯ মহামারীর সময় এবং মহামারী পরবর্তী সময়ে সাধারণ মানুষকে সচেতন করা।
কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা আর্থসামাজিক পুনরুজ্জীবনের ক্ষেত্রে অবিলম্বে এবং দীর্ঘমেয়াদি ব্যবস্থা হিসেবে বিজ্ঞান ও প্রযুক্তির প্রয়োগ বাড়ানোর প্রয়োজনীয়তা ব্যাখ্যা করে বলেন, দেশের জ্ঞান ভিত্তিক প্রতিষ্ঠানগুলির বিজ্ঞানমূলক সামাজিক দায়বদ্ধতার অঙ্গ হিসেবে এই উদ্যোগ সমাজে সংশ্লিষ্ট সব পক্ষের স্বার্থে বিজ্ঞানীদের স্বেচ্ছায় অবদানের বিষয়টিকে প্রতিফলিত করে।
তথ্য ও প্রযুক্তি দপ্তরের সহায়তাপ্রাপ্ত প্রতিষ্ঠান, গবেষণাগার, বিশ্ববিদ্যালয় ও অন্যান্য সংস্থাগুলি বিশ্ব স্বাস্থ্য সংস্থার  নীতি-নির্দেশিকা অনুযায়ী স্যানিটাইজার উৎপাদন ও বন্টনে যুক্ত রয়েছে। এছাড়াও, দপ্তরের অধীন একাধিক প্রতিষ্ঠান কেন্দ্রীয় সরকারের মুখ্য বৈজ্ঞানিক উপদেষ্টার কার্যালয়ের পক্ষ থেকে জারি করা নীতি-নির্দেশিকা মেনে ফেস মাক্স তৈরী করছে। সেই সঙ্গে কোভিড-১৯ নমুনা পরীক্ষার ক্ষেত্রেও গুরুত্বপূর্ণ ভূমিকা নিচ্ছে। নতুন দিল্লীর এইমস চিকিৎসা প্রতিষ্ঠানের পক্ষ থেকে গর্ভবতী মহিলাদের নিয়মিত পরামর্শ দানের জন্য একটি মোবাইল অ্যাপ চালু করেছে। একই ভাবে কাশ্মীরের সের-ই-কাশ্মীর বিশ্ববিদ্যালয় গবাদি পশুর স্বাস্থ্য সুরক্ষায় টেলিমেডিসিন পরিষেবা চালু করেছে। আয়ুর্বেদ চিকিৎসা পদ্ধতি অনুসরণ করে শ্বাসকষ্টজনিত সমস্যা নিরসন বিজ্ঞান ও প্রযুক্তি দপ্তরের সহায়তা প্রাপ্ত একটি প্রতিষ্ঠান ভেষজ স্প্রে উদ্ভাবন করেছে।
বিজ্ঞান ও প্রযুক্তি দপ্তরের অধীন একাধিক প্রতিষ্ঠান স্বল্প উৎপাদন মূল্যে পরিবেশবান্ধব ক্ষতিসাধনহীন বডি স্প্রে উদ্ভাবনের চেষ্টা চালাচ্ছে। এই বিশেষ বডি স্প্রে সারা শরীরে ছড়িয়ে নিলে মারাত্মক ভাইরাস দমন করা সম্ভব। দপ্তরের অধীন সায়েন্স ফর ইক্যুয়িটি এমপাওয়ারমেন্ট অ্যান্ড ডেভলপমেন্ট ডিভিশন জ্ঞানভিত্তিক প্রতিষ্ঠানগুলিকে বিভিন্ন ধরনের সামাজিক সমস্যার নিরসনে সাহায্য করে চলেছে। কোভিড-১৯-এর দীর্ঘ মেয়াদী প্রভাব হ্রাস করতে সমাজকে বিভিন্ন ধরনের চ্যালেঞ্জ ও বিপদ মোকাবিলায় প্রস্তুত রাখাই এর উদ্দেশ্য।
(CG/BD/AS
রেলমন্ত্রক
পূর্ব রেলের বি আর সিং হাসপাতাল ৫,৭২২ জনকে কোভিশিল্ড টিকা দিল
কলকাতা, ৩০ মার্চ, ২০২১
দেশব্যাপী টিকাকরণ কর্মসূচির অঙ্গ হিসেবে পূর্ব রেলের বি আর সিং হাসপাতালে কোভিড টিকা দেওয়া হচ্ছে। গত ২৭ জানুয়ারি থেকে এই কোভিড টিকা দেওয়া হচ্ছে।
এপর্যন্ত ৫,৭২২ জন সুবিধাভোগীকে বি আর সিং হাসপাতাল কোভিশিল্ড টিকা দিয়েছে। এর মধ্যে ১,৩২৪ জন স্বাস্থ্য কর্মী, ৯২৬ জন রেল সুরক্ষা বাহিনীর কর্মী এবং ৬০ বছরের ঊর্ধ্বে অথবা ৪৫ থেকে ৬০ বছরের মধ্যে যাদের আগে থেকে অন্যান্য রোগের উপসর্গ রয়েছে এমন ১,০০০ জন সুবিধাভোগীকে এই টিকা দেওয়া হয়েছে। উল্লেখ্য, ১,৫০০ জন কলকাতা পুলিশের কর্মীকেও এই হাসপাতালে টিকা দেওয়া হয়েছে।
এখন পর্যন্ত ৮৫৮ জন স্বাস্থ্য কর্মী, ৪২০ জন কলকাতা পুলিশের কর্মী, ৬২ জন রেল সুরক্ষা বাহিনীর কর্মীকে কোভিড টিকার দ্বিতীয় ডোজ প্রদান করা হয়েছে।
বর্তমানে হাসপাতালে রেল সুরক্ষা বাহিনীর কর্মী, স্বাস্থ্য কর্মী, কলকাতা পুলিশের প্রথম সারির কর্মী, ভোট কর্মী এবং ৬০ বছর বয়সী সুবিধাভোগীদের এবং ৪৫ থেকে ৫৯ বছর বয়সী মানুষজন যাদের আগে থেকে অন্যান্য রোগের উপসর্গ রয়েছে, তাদের টিকা দেওয়া হয়েছে। রেলের প্রথম সারির অন্যান্য সব কর্মীদের এবং ৪৫ বছরের ওপরের সুবিধাভোগীদের এপ্রিল মাস থেকে টিকা দেওয়া হবে।
প্রসঙ্গত, ৪৫ বছর বা তার ঊর্ধ্বে যেসব মানুষজন রয়েছেন তাদের কোউইন পোর্টালে নাম নথিভুক্ত করতে হবে এবং সমস্ত সুবিধাভোগীকেই সরকারি সচিত্র পরিচয় পত্র, যেমন - প্যান, আধার, ড্রাইভিং লাইসেন্স, ভোটার কার্ড ইত্যাদির আসল এবং ফটো কপি নিয়ে আসতে হবে। পয়লা এপ্রিল থেকে অন্যান্য রোগের উপসর্গ রয়েছে এমন শংসাপত্র দেখানোর প্রয়োজন হবে না। কোভিড-১৯ অতিমারীর দ্বিতীয় ঢেউ-এর প্রেক্ষিতে পূর্ব রেল সমস্ত চাকুরিজীবি কর্মচারী এবং অবসরপ্রাপ্ত কর্মীদের অতি দ্রুত টিকা দেওয়ার সিদ্ধান্ত নিয়েছে।
টিকাকরণ অভিযান আরও বাড়ানোর জন্য পূর্ব রেল বর্তমানে বি আর সিং হাসপাতালে টিকাদান কেন্দ্রটির সম্প্রসারণ করেছে এবং প্রতিদিন প্রায় ১,০০০ জনেরও বেশি সুবিধাভোগীকে টিকা দেওয়া হচ্ছে বলে পূর্ব রেল কর্তৃপক্ষের তরফে জানানো হয়েছে।
স্বরাষ্ট্র মন্ত্রক
১৬টি ভাষায় ২০২১-এর জনগণনা করা হবে
নয়াদিল্লি, ১৯ নভেম্বর, ২০১৯
স্বরাষ্ট্র প্রতিমন্ত্রী শ্রী নিত্যানন্দ রাই আজ লোকসভায় এক লিখিত প্রশ্নের জবাবে জানিয়েছেন, ২০২১ সালের জনগণনার তথ্য মিশ্র প্রক্রিয়ায় সংগ্রহ করা হবে। ২০২০-র এপ্রিল থেকে সেপ্টেম্বর পর্যন্ত প্রথম পর্যায়ে বাড়ির তালিকা ও বাড়ির সংখ্যা নির্ধারণ করা হবে। জনগণনার কাজটি হবে ২০২১ সালের ৯ থেকে ২৮ ফেব্রুয়ারি।
মন্ত্রী আরও জানান, কারিগরি উপদেষ্টা কমিটির পরামর্শ অনুযায়ী প্রশ্নপত্রে কিছু পরিবর্তন আনা হয়েছে। ২০২১ সালের জনগণনা ১৬টি ভাষায় করার জন্য ব্যয় সংক্রান্ত আর্থিক কমিটি ৮,৭৫৪ কোটি ২৩ লক্ষ টাকা বরাদ্দ করার সুপারিশ করেছে।
শ্রী রাই জানান, গণনাকারীরা তাঁদের স্মার্ট ফোন থেকে সরাসরি মোবাইল অ্যাপের মাধ্যমে তথ্য সংগ্রহ করে তা জমা দিতে পারবেন। তাঁরা বিকল্প হিসেবে কাগজের ব্যবহারও করতে পারেন। রাজ্য সরকার নিযুক্ত গণনাকারীরাই এই অ্যাপ ব্যবহার করতে পারবেন।
SSS/CB/DM
(Visitor Counter : 51
ক্রেতা, খাদ্যএবংগণবন্টনমন্ত্রক
রাজ্য/কেন্দ্রশাসিত অঞ্চলগুলি ও ভারতীয় খাদ্য নিগম ৩১শে মে পর্যন্ত গম সংগ্রহ করবে
নয়াদিল্লি, ১৫ মে, ২০২২
কেন্দ্র গম সংগ্রহকারী রাজ্যগুলিকে গম সংগ্রহের সময়কাল ৩১শে মে পর্যন্ত বৃদ্ধি করার পরামর্শ দিয়েছে। খাদ্য, গণবন্টন ও উপভোক্তা বিষয়ক মন্ত্রক কেন্দ্রীয় স্তরে গম সংগ্রহের জন্য ভারতীয় খাদ্য নিগমকে নির্দেশ দিয়েছে। বিভিন্ন রাজ্য সরকার ও কেন্দ্রশাসিত অঞ্চলগুলির প্রশাসনের অনুরোধের প্রেক্ষিতে এই সিদ্ধান্ত নেওয়া হয়েছে। এর ফলে, কৃষকরা উপকৃত হবেন।
২০২২-২৩ রবি বিপণন মরশুমে মধ্যপ্রদেশ, হরিয়ানা, পাঞ্জাব, উত্তর প্রদেশ, উত্তরাখন্ড, হিমাচল প্রদেশ, জম্মু – কাশ্মীর, গুজরাট, বিহার ও রাজস্থানে কেন্দ্রীয় স্তরে গম সংগ্রহের কাজ সুষ্ঠুভাবে হচ্ছে। ২০২১-২২ রবি মরশুমের তুলনায় ২০২২-২৩ রবি মরশুমের সময়কালে কেন্দ্রীয় স্তরে গম সংগ্রহ কম হচ্ছে। ন্যূনতম সহায়ক মূল্যের তুলনায় বাজারে বেশি দাম পাওয়ায় কৃষকরা বেসরকারি সংস্থাগুলিকে গম বিক্রি করছে। কেন্দ্র ১৩ই মে গমের মূল্য বৃদ্ধি রোধ করতে রপ্তানি ক্ষেত্রে কিছু নিষেধাজ্ঞা আরোপ করেছে। তবে, যেসব দেশে খাদ্যশস্য কম উৎপাদিত হয়, প্রতিবেশী রাষ্ট্রগুলি এবং যাদের সংক্রান্ত চুক্তি রয়েছে, সেইসব সংস্থাকে রপ্তানি করতে অনুরোধ করা হয়েছে। ১৪ই মে পর্যন্ত ১৮০ লক্ষ মেট্রিক টন গম সংগ্রহ হয়েছে। ২০২১-২২ রবি বিপণন মরশুমে এই সময়কালে ৩৬৭ লক্ষ মেট্রিক টন গম সংগ্রহ হয়েছিল। এ বছরের রবি বিপণন মরশুমে এ পর্যন্ত প্রায় ১৬ লক্ষ ৮৩ হাজার কৃষকের থেকে ৩৬ হাজার ২০৮ কোটি টাকার গম সংগ্রহ করা হয়েছে। গম সংগ্রহের জন্য বিভিন্ন রাজ্যের বর্ধিত সময়সীমা হ’ল : পাঞ্জাব, হরিয়ানা, দিল্লি ও জম্মু-কাশ্মীরে ৩১শে মে; উত্তর প্রদেশ, মধ্যপ্রদেশ, গুজরাট ও হিমাচল প্রদেশে ১৫ই জুন; রাজস্থানে ১০ই জুন; উত্তরাখন্ডে ৩০শে জুন এবং বিহারে ১৫ই জুলাই।
CG/CB/SB
(Visitor Counter : 124
প্রধানমন্ত্রীরদপ্তর
ফ্রান্সের রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২০ মে, ২০২৩
জাপানের হিরোশিমায় জি-৭ শিখর সম্মেলনের ফাঁকে আজ ফ্রান্সের রাষ্ট্রপতি ইমান্যুয়েল ম্যাক্রোঁর সঙ্গে দ্বিপাক্ষিক বৈঠক করেন প্রধানমন্ত্রী শ্রী নরেন্দ্র মোদী।
১৪ জুলাই বাস্তিল দিবসে বিশেষ অতিথি হিসাবে তাঁকে আমন্ত্রণ জানানোয় প্রধানমন্ত্রী রাষ্ট্রপতি ম্যাক্রোঁকে ধন্যবাদ জানান। বাণিজ্য ও আর্থিক ক্ষেত্রে সহযোগিতা, অসামরিক বিমান, পুনর্নবীকরণ ক্ষেত্র, সংস্কৃতি, প্রতিরক্ষা ক্ষেত্রে যৌথ উৎপাদন ও নির্মাণ এবং অসামরিক পরমাণু সহযোগিতা ক্ষেত্র সহ কৌশলগত অংশীদারিত্বের অগ্রগতি নিয়ে উভয় নেতা পর্যালোচনা ও সন্তোষ প্রকাশ করেন। দুই নেতাই সহযোগিতা ক্ষেত্রকে প্রসারিত করে নতুন লক্ষ্যমত্রায় পৌঁছে দিতে সহমত হয়েছেন।
ভারতের জি-২০ সভাপতিত্বে ফ্রান্সের সমর্থনের জন্য প্রধানমন্ত্রী রাষ্ট্রপতি ম্যাক্রোঁকে ধন্যবাদ জানান। আঞ্চলিক উন্নয়ন এবং বৈশ্বিক চ্যালেঞ্জের বিভিন্ন বিষয় নিয়ে উভয় নেতা মতবিনিময় করেন।
PG/AB/SB
(
মন্ত্রিসভারঅর্থনৈতিকবিষয়সংক্রান্তকমিটি
পশুপালন দপ্তর এবং দুগ্ধশিল্পের বিভিন্ন প্রকল্প ও প্রাণীসম্পদের বিশেষ প্যাকেজের জন্য ৫৪,৬১৮ কোটি টাকার বিনিয়োগ নিশ্চিত করতে বিভিন্ন বিষয়ের পরিবর্তন এবং পরিমার্জনকে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে পশুপালন দপ্তর এবং দুগ্ধশিল্পের বিভিন্ন প্রকল্প ও প্রাণীসম্পদের বিশেষ প্যাকেজের জন্য ৫৪,৬১৮ কোটি টাকার বিনিয়োগ নিশ্চিত করতে বিভিন্ন বিষয়ের পরিবর্তন এবং পরিমার্জনকে অনুমোদন দিয়েছে। এর ফলে ২০২১-২২ অর্থবর্ষ থেকে পরবর্তী ৫ বছরের জন্য কেন্দ্রের প্রাণীসম্পদ সংক্রান্ত বিভিন্ন প্রকল্প বাস্তবায়িত হবে। এই প্রকল্প কেন্দ্রীয় সরকারের সহযোগিতায় আগামী ৫ বছরে বাস্তবায়নের জন্য ৫৪,৬১৮ কোটি টাকার বিনিয়োগ আনা নিশ্চিত করবে। এর মধ্যে কেন্দ্রের সহায়তার পরিমাণ ৯৮০০ কোটি টাকা।
আর্থিক প্রভাব :
২০২১-২২ অর্থবর্ষ থেকে পরবর্তী ৫ বছর কেন্দ্র প্রাণী সম্পদ ক্ষেত্রে বিভিন্ন প্রকল্পে ৯ হাজার ৮০০ কোটি টাকার আর্থিক সহায়তার অঙ্গীকার করেছে। এর ফলে সংশ্লিষ্ট ক্ষেত্রগুলিতে রাজ্য সরকার, বিভিন্ন রাজ্যের সমবায় সংস্থা, আর্থিক প্রতিষ্ঠান, বিদেশী অনুদানকারী সংস্থা সহ বিভিন্ন প্রতিষ্ঠান যে বিনিয়োগ করবে তার মোট পরিমাণ দাঁড়াবে ৫৪,৬১৮ কোটি টাকা।
বিস্তারিত :
পরিকল্পনা অনুযায়ী দপ্তরের সমস্ত প্রকল্পগুলি ৩টি বিভাগে বিভক্ত হবে। রাষ্ট্রীয় গোকুল মিশন, ন্যাশনাল প্রোগ্রাম ফর ডেয়ারী ডেভেলপমেন্ট , ন্যাশনাল লাইভ স্টক মিশন , লাইভ স্টক সেন্সাস অ্যান্ড ইন্টিগ্রেটেড স্যাম্পেল সার্ভে কে উন্নয়নমূলক কর্মসূচির আওতায় আনা হবে। ডিজিজ কন্ট্রোল প্রোগ্রাম কর্মসূচির নতুন নাম হবে লাইভ স্টক হেল্থ অ্যান্ড ডিজিজ কন্ট্রোল । ন্যাশনাল অ্যানিমেল ডিজিজ কন্ট্রোল প্রোগ্রাম এবং এলএইচ অ্যান্ড ডিসি-কে একই বিভাগে অন্তর্ভুক্ত করা হবে। অ্যানিমেল হ্যাসবেন্ড্রি ইনফ্রাসট্রাকচার ডেভেলপমেন্ট ফান্ড এবং ডেয়ারী ইনফ্রাসট্রাকচার ডেভেলপমেন্টের সংযুক্তিকরণ ঘটিয়ে দুগ্ধ শিল্পে সমবায় এবং যেসব কৃষক দুগ্ধজাত সামগ্রী উৎপাদন করেন তাদের সংগঠনগুলির সাহায্যের জন্য একটি নতুন সংস্থা তৈরি করা হবে।
প্রভাব :
রাষ্ট্রীয় গোকুল মিশন দেশীয় প্রজাতির প্রাণী সম্পদের বংশবৃদ্ধি এবং সংরক্ষণের কাজে সহায়তা করবে। গ্রামাঞ্চলের দরিদ্র মানুষদের এর ফলে আর্থিক অবস্থার উন্নতি হবে। ন্যাশনাল প্রোগ্রাম ফর ডেয়ারী ডেভেলপমেন্ট ৮ লক্ষ দুগ্ধ উৎপাদকের সুবিধার জন্য ৮ হাজার ৯০০টি কুলারের ব্যবস্থা করবে যেখানে প্রচুর পরিমাণে দুধ সংরক্ষণ করা যাবে। যার ফলে অতিরিক্ত দুধ সংগ্রহ করা সম্ভব হবে। জাপান ইন্টারন্যাশনাল কোঅপারেশন এজেন্সি  এই জাতীয় কর্মসূচিতে আর্থিক সহায়তা করবে। এর মাধ্যমে দেশের ৪ হাজার ৫০০ গ্রামে পরিকাঠামো শক্তিশালী হবে।
CG/CB/NS
(Visitor Counter : 203
প্রধানমন্ত্রীরদপ্তর
২২ সেপ্টেম্বর টিম জি২০ –র সঙ্গে আলাপচারিতায় বসবেন প্রধানমন্ত্রী
জি২০ শীর্ষ সম্মেলন সফল করার নেপথ্যে যাঁদের ভূমিকা রয়েছে, এমন প্রায় ৩ হাজার জন এই আলাপচারিতায় যোগ দেবেন
তৃণমূল স্তরের কর্মীরাও আলোচনায় অংশগ্রহণ করবেন; যোগ দেবেন বিভিন্ন মন্ত্রকের ভারপ্রাপ্ত মন্ত্রী ও আধিকারিকরাও
নতুন দিল্লি, ২১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ২২ সেপ্টেম্বর সন্ধ্যে ৬টায় ভারত মন্ডপমে টিম জি২০ –র সঙ্গে আলাপচারিতায় অংশ নেবেন। অনুষ্ঠানে বক্তব্য রাখবেন প্রধানমন্ত্রী। আলাপচারিতার পর নৈশভোজের আয়োজনও রয়েছে।
জি২০ শীর্ষ সম্মেলন সফল করার নেপথ্যে যাঁদের ভূমিকা রয়েছে, এমন প্রায় ৩ হাজার জন এই আলাপচারিতায় যোগ দেবেন। শিখর সম্মেলন মসৃণভাবে সম্পন্ন করায় যাঁদের বিশেষ অবদান রয়েছে, সেই তৃণমূল স্তরের কর্মীরাও এই অনুষ্ঠানে থাকবেন। এঁদের মধ্যে রয়েছেন বিভিন্ন মন্ত্রকের সাফাই কর্মী, গাড়ি চালক, পরিবেশনকারী প্রমুখ। বিভিন্ন মন্ত্রকের ভারপ্রাপ্ত মন্ত্রী ও আধিকারিকরাও এতে যোগ দেবেন।
AC/SD/SKD
(
প্রধানমন্ত্রীরদপ্তর
বাংলাদেশের বিদেশ মন্ত্রীর সঙ্গে প্রধানমন্ত্রীর সাক্ষাৎ
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদীর দু’দিনের ঐতিহাসিক বাংলাদেশ সফরের সময় আজ সেদেশের বিদেশ মন্ত্রী ডঃ এ কে আব্দুল মোমেন তাঁর সঙ্গে সাক্ষাৎ করেন। উভয় নেতাই সার্বভৌমত্ব, সমতা, আস্থা ও বোঝাপড়ার ওপর ভিত্তি করে দু’দেশের বন্ধুত্বপূর্ন সম্পর্ক এবং সার্বিক অংশীদারিত্ব মজবুত করার ওপর জোর দেন। দু’দেশের মধ্যে এই সম্পর্কের ভিত্তি কৌশলগত অংশীদারিত্বকেও ছাপিয়ে গেছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৯ কোটি ১৭ লক্ষ ছাড়িয়েছে
১২ থেকে ১৪ বছর বয়সীদের ২ কোটি ৯০ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৯ হাজার ৯২
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৩২৪
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৬৮ শতাংশ
নতুন দিল্লি, ১ মে, ২০২২
দেশে কোভিড-১৯ টিকাকরণের সংখ্যা ১৮৯ কোটি ১৭ লক্ষ ৬৯ হাজার ৩৪৬ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ৯০ লক্ষ ৯৮ হাজার ৯৪৬টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১০৪০৫২৫৮
|
|
দ্বিতীয় ডোজ
|
|
১০০১৭৯৩৩
|
|
প্রিকশন ডোজ
|
|
৪৮২১৪৮৩
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১৮৪১৫৯৬৬
|
|
দ্বিতীয় ডোজ
|
|
১৭৫৪২০৮৭
|
|
প্রিকশন ডোজ
|
|
৭৬৫৬১৪৫
|
|
১২-১৪ বছর বয়সী
|
|
প্রথম ডোজ
|
|
২৯০৯৮৯৪৬
|
|
দ্বিতীয় ডোজ
|
|
৭৩৭৮৫১৬
|
|
১৫-১৮ বছর বয়সী
|
|
প্রথম ডোজ
|
|
৫৮৪৮৯২৫২
|
|
দ্বিতীয় ডোজ
|
|
৪২৪২২৪১২
|
|
১৮-৪৪ বছর বয়সী
|
|
প্রথম ডোজ
|
|
৫৫৫৭৮৫৮০১
|
|
দ্বিতীয় ডোজ
|
|
৪৭৮৭৮০২৫১
|
|
প্রিকশন ডোজ
|
|
১৭৩০৬৭
|
|
৪৫-৫৯ বছর বয়সী
|
|
প্রথম ডোজ
|
|
২০২৯৩৪৪৬৭
|
|
দ্বিতীয় ডোজ
|
|
১৮৮১২৪৭৩৪
|
|
প্রিকশন ডোজ
|
|
৫৭৮৩৫৭
|
|
৬০ বছরের বেশি বয়সী
|
|
প্রথম ডোজ
|
|
১২৬৮৭৫৬৬৮
|
|
দ্বিতীয় ডোজ
|
|
১১৭২১১১৮৩
|
|
প্রিকশন ডোজ
|
|
১৫০৫৭৮২০
|
|
প্রিকশন ডোজ
|
|
২,৮২,৮৬,৮৭২
|
|
মোট
|
|
১,৮৯,১৭,৬৯,৩৪৬
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৯ হাজার ৯২, যা মোট আক্রান্তের ০.০৪ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজর ৮৭৬ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৩৬ হাজার ২৫৩।
দেশে গত ২৪ ঘন্টায় নতুন করে আক্রান্তের সংখ্যা ৩ হাজার ৩২৪।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৭১ হাজার ৮৭টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৩ কোটি ৭৯ লক্ষ ১৩ হাজার ১১০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৬৮ শতাংশ এবং দৈনিক-ভিত্তিতে আক্রান্তের হার ০.৭১ শতাংশ।
CG/BD/AS/
(Visitor Counter : 69